钦定古今图书集成/明伦汇编/氏族典/第400卷 > 史弼
## 钦定古今图书集成/明伦汇编/氏族典/第400卷 > 史弼

按《江南通志》：“弼字伯直，金坛人。万历壬辰进士，授崇
安县知县，擢监察御史。郑贵妃爱福王久，不令之国。
弼疏谓迁延日期，恐非所安，言甚恺切，即定行期，按
湖广。会水旱洊至，蝗为灾，请助采木，而留榷税，与蠲
赈并行，多所釐剔。弼自居言路，每折阉宦。时魏珰方
罗织正人，虽以资望内陞光禄寺卿，旋削籍，追夺诰”
命。崇祯初，诏复官，起用，不就。生平性孝友，澣衣粗食，
绝声色之好。建宗祠，置义田，里中称为“典型。”